Lactarius azonites

Lactarius azonites Russulaceae familiako onddo espezie bat da. Jangarritasuna eztabaidatua. Badira parrilan prestatzen duten eskualdeak.

Sinonimoak: Lactarius fuliginosus var. albipes, Agaricus azonites (basionimoa).

 Deskribapena 
Kapela: 3 eta 10 cm bitarteko diametrokoa, ganbiletik zabaldura, erdigunea irregularki deprimitua, ertza gaztetan inkurbatua (bukaeran errekurbatua), ildaskatua ez. Kapelaren azala lehorra, ez higrofanoa, matea, pruinaduna (geroago belusatua), gris-arre koloregabetu kolorekoa.

Orriak: Adnatu eta dekurrenteen bitartekoak, estu, beix kolorekoak, okre-izokin kolorera biratzen dutenak. Gorrixka bihurtzen den latex zuri ugarirekin, zapore melekakoa edo pikante samarrekoa.

Orri dekurrenteak: Hanka ukitzeaz gain beherantz jarraitzen duten orriak.

Hanka: 3 eta 7 cm bitarteko garaierakoa, sarritan okertua, sendoa, zuri-beix kolorekoa, kolpatzean arrosa kolorea hartzen du.

Haragia: Trinkoa, pikortsua eta zurixka, ebaki ondoren 2 minutura arrosa bihurtzen da. Frutaren usain pixka batekin, zapore mingotsa lehenik eta pikantea gero. Espora-jalkina okre argi kolorekoa.

Etimologia: Lactarius terminoa “lac” “lactis” esnetik dator, esneari dagokio. Latexa jariatzen dutelako ebakitzean edo haustean. Azonitez epitetoa, kapelak ez duelako eremu zirkularrik.

 Jangarritasuna 
Jangarri kaskarra.

 Nahasketa arriskua 
Lactarius fuliginosus delakoak, oin grisa eta ilunagoa du (kapela bezalakoa). Lactarius acris espezieak letexa askoz pikanteagoa du. Lactarius fuliginosus var. albipes-ek kapela zuria eta zapore gozoa du (pikantea ez).

 Sasoia eta lekua 
Udan eta udazkenaren hasieran. Hostozabalen baso hezeetan (hariztiak, pagadiak, gaztainondoak, artadiak…) garaiera erdiko mendietan, penintsularen iparraldeko erdian. Nahiko arrunta.

 Banaketa eremua 
Kanada, Ameriketako Estatu Batuak, Europa, Errusia.

 Erreferentziak 

 Kanpo estekak 

Kategoria:Lactarius
Kategoria:Kanadako onddoak
Kategoria:Ameriketako Estatu Batuetako onddoak
Kategoria:Europako onddoak
Kategoria:Errusiako onddoak